burgasdotpro/wikipedia huggingface dataset:
Melitopoľ

Melitopoľ (; ) je druhé najväčšie mesto Záporožskej oblasti na juhu Ukrajiny; 158 600 obyvateľov (2007); stredisko Melitopoľského rajónu. Mesto leží v rovinatej stepnej krajine na rieke Moločná a je zastávkou na dôležitom železničnom i cestovnom ťahu Rusko/Kyjev–Charkov–Záporožie–Džankoj–Krym.
Dejiny.
Mesto vzniklo roku 1784 na mieste tureckej osady "Kyzyl-Jar" dobytej roku 1769 ruskou armádou za pomoci kozákov. Roku 1816 bol názov zmenený na "Novoalexandrovka", roku 1842 na "Melitopoľ"; názov odkazuje na starogrécke prístavné mesto ("Melitos" – med), ktoré stálo na blízkom brehu Azovského mora. S príchodom železnice sa rozvinul obchod, bankovníctvo a najmä strojárstvo, ktoré má silnú pozíciu dodnes.
V roku 1939 malo mesto 76 000 obyvateľov.
Mesto bolo pre svoju dôležitú polohu na križovatke ciest a železníc dôležitým počas druhej svetovej vojny. 30. októbra 1943 bolo pri nečakanom sovietskom prielome pri Melitopole zajatých viac než 2100 slovenských vojakov 1. pechotnej divízie. Veľká časť z nich neskôr dobrovoľne vstúpila do jednotiek československého vojska v ZSSR a vytvorila základ 2. paradesantnej brigády.
V roku 2022 počas rinvázii na Ukrajinu je mesto okupované ruskými silami.
Doprava.
Mestskú dopravu zaisťujú len tzv. maršrutky. Mesto má skôr vidiecku povahu a nemá významnejšie kultúrne pamiatky okrem chrámu Alexandra Nevského a "Domu Ordiroviča". 10 km od mesta sa nachádza archeologická rezervácia Kamjana mohyla.
Little Slaney

Little Slaney (angl. "Little Slaney River", ír. "An tSláine") je rieka vo východnom Írsku. V smere toku je to prvý významný prítok rieky Slaney a meria .
Pramení v pohorí Wicklow Mountains na severnom svahu vrchu Slievemaan () v nadmorskej výške cca Tečie západným smerom, pričom na hornom toku vytvára južnú hranicu vojenského priestoru Glen Imaal Artillery Range. Na dolnom toku výraznejšie rozširuje svoje koryto, výrazne meandruje, preteká územím obce Knockanarrigan a východne od mesta Stratford-on-Slaney ústi do Slaney.
Fotorezistor

Fotorezistor (hovorovo tiež "fotoodpor") je "pasívna" elektronická súčiastka, druh polovodičového fotodetektora. Jeho elektrický odpor klesá s rastúcou intenzitou dopadajúceho svetla (elektrická vodivosť rastie).
Princíp.
Princíp fotorezistoru je založený na vnútornom fotoelektrickom jave: fotorezistor je vyrobený z polovodiča s vysokým elektrickým odporom. Ak fotón svetla dostatočne krátkej vlnovej dĺžky narazí do elektrónu vo valenčnom pásme atómu, odovzdá mu svoju energiu. Elektrón tak získa dostatok energie na prekonanie zakázaného pásma a preskočí z valenčného pásma do vodivostného. Tým opustí svoj atóm a pohybuje sa ako voľný elektrón v priestore kryštálovej mriežky. Na jeho mieste vznikla tzv. "diera" – voľné miesto s kladným nábojom. Takto vzniknuté voľné elektróny a diery vedú elektrický prúd a znižujú tak elektrický odpor osvetleného fotorezistoru. 
Konštrukcia.
Na polovodičovú základňu (najčastejšie Sulfid kademnatý – CdS, kremík, germánium) sú z protiľahlých strán nanesené vrstvičky kovu v tvare hrabličiek, vodivo spojené s vývodmi fotorezistoru, tvoriace prechod kov – polovodič. Vplyvom osvetlenia sa mení elektrická vodivosť polovodiča medzi kovovými vrstvičkami. Na fotorezistor(napr. J13 Series Lead Sulfide Detectors) zvlášť citlivý v infračervenej oblasti(vlnová dĺžka: 1-3.5 µm), s dobrou chemickou stálosťou a rýchlou odozvou na zmenu osvetlenia sa používal sírnik olovnatý(PbS).
Vlastnosti.
Odpor fotorezistoru klesá v závislosti od intenzity osvetlenia približne exponenciálne, do istej miery je ale možné túto závislosť linearizovať.
V závislosti od použitého materiálu je možné fotorezistorom detegovať široké spektrum vlnových dĺžok – od infračerveného žiarenia, cez viditeľné svetlo až po ultrafialové žiarenie.
Výhody voči iným fotocitlivým súčiastkam:
Nevýhody voči iným fotocitlivým súčiastkam:
Použitie.
Fotorezistory majú široké využitie pri meraní a regulácii v závislosti od intenzity osvetlenia, napr. v expozimetroch kamier a fotoaparátov, súmrakových spínačoch osvetlenia, regulátoroch jasu displejov a pod.
Využívajú sa tiež v obvodoch spätnej väzby v kompresoroch dynamiky, kde v kombinácii s malou osvetľovacou žiarovkou prípadne LED znižujú zisk zosilňovača v závislosti od intenzity signálu.
Cloghoge

Cloghoge () je rieka vo východnom Írsku. Je to ľavostranná zdrojnica rieky Avonmore a meria . Preteká neobývaným územím v grófstve Wicklow.
Vzniká v pohorí Wicklow Mountains sútokom dvoch vodných tokov, pričom jeden vyteká z horského jazera Crockan Pond a druhý pramení na juhozápadnom úpätí vrchu Tonduff (). Na hornom toku tečie smerom na juhovýchod, podteká cestu R759, priberá významnejší prítok z JJZ svahu vrchu Tonduff, rozvetvuje sa na dve ramená a vteká do jazera Lough Tay. Z jazera pokračuje viac-menej severojužným smerom, sprava priberá Cloghoge Brook a ZSZ od obce Roundwood sa vlieva do jazera Lough Dan.
Inchavore

Inchavore () je rieka vo východnom Írsku. Je to pravostranná zdrojnica rieky Avonmore a meria . Tečie neobývaným územím grófstva Wicklow. 
Tečie v pohorí Wicklow Mountains, pramení na východnom svahu Duff Hill () v nadmorskej výške približne . Sprvu tečie juhovýchodným smerom, podteká cestu R115, potom sa stáča, na krátkom úseku tečie na juh a sprava priberá významnejší prítok z južného svahu Duff Hill. Ďalej pokračuje znovu juhovýchodným smerom, sprava priberá prítok z východného svahu vrchu Mullaghcleevaun () a na dolnom toku už tečie smerom na východ. ZSZ od obce Roundwood ústi do jazera Lough Dan.
Prievidza V. Štvrte

Prievidza V. Štvrte alebo štvte: Veľká Lehôtka, Malá Lehôtka, Hradec (podľa textu štatútu mesta) sú mestská časť Prievidze.
Nachádza sa v juhovýchodnej časti mesta a zahŕňa tri bývalé samostatné obce:
Hradlo XNOR

Hradlo XNOR (angl. "XNOR gate", skratka z "eXclusive NOR") je druh logického digitálneho elektronického obvodu zo skupiny kombinačných obvodov (hradiel).
Funkcia.
Hradlo XNOR je jedným zo základných kombinačných logických obvodov, ktorého výstup je negácia "exkluzívneho" logického súčtu vstupov. Výstup je log.1 vtedy a len vtedy ak sú hodnoty vstupov zhodné.
Prevedenie.
XNOR hradlo sa vyrába vo forme integrovaného obvodu, pričom sa obvykle umiestňuje niekoľko XNOR hradiel do jedného puzdra, aby sa využili všetky dostupné vývody puzdra.
Santa María (sopka)

Santa María je masívny stratovulkán, nachádzajúci sa v juhozápadnej časti Guatemaly, neďaleko mesta Quetzaltenango a asi severovýchodne od pobrežia Pacifiku. vysoká sopka je známa erupciou katastrofických rozmerov z konca októbra 1902, čo bola, spolu s erupciami Pelée na ostrove Martinik a Soufrière na Svätom Vincentovi, najväčšia erupcia v danom roku.
Geologický vývoj.
Sopka leží v pohorí Sierra Madre, vulkanickom pohorí v západnej Guatemale a Mexiku. Je tvorená prevažne andezitmi a bazaltami. Jej vývoj začal asi pred 30 000 rokmi a počas celého obdobia boli erupcie pomerne pokojné. Počas posledných niekoľko sto rokov bola neaktívna a považovaná za vyhasnutú.
Erupcia v roku 1902.
Sopka sa prebudila k životu v januári 1902. Nárast aktivity sa najskôr prejavoval sériou menších zemetrasení. 24. októbra nastala erupcia, ktorá si vyžiadala približne 5 000 priamych obetí na životoch, následná epidémia malárie si vyžiadala ďalšie.
Erupcia vyvrhla približne 5,5 mil. m3 lávy a úplne zničila juhozápadnú stranu vulkánu. Vulkanický popol, prach a pemza pokryli plochu približne , spád prachu bol zaznamenaný až v San Franciscu v Kalifornii. V 20. storočí to bola jedna z najsilnejších erupcií, porovnateľná s výbuchom sopky Pinatubo na Filipínach v roku 1991.
Neskoršie erupcie.
V roku 1922 sa vulkanická činnosť obnovila. V masívnom kráteri ako pozostatku erupcie z 1902 začal rásť nový lávový dóm "Santiaguito", v súčasnosti má výšku približne . Aj keď rast dómu sprevádzali pomerne slabé erupcie a výlevy láv, v roku 1929 došlo k jeho čiastočnej deštrukcii a uvoľnené pyroklastické prúdy opäť zabíjali. Počet obetí sa pohyboval od niekoľko stoviek do 5 000.
Vulkanické riziká.
Dosť nebezpečným fenoménom v poslednej dobe sú laháry, ktoré sa vyskytujú počas silných dažďov, keď vymývajú mohutné vrstvy uložených pyroklastík. Mestečko El Palmar, ktoré sa nachádza len od Santiaguita, bolo už dvakrát zničené, laháry taktiež opakovane ničia cesty a mosty.
Zelenina

Zelenina sú jedlé časti kultúrnych jednoročných alebo dvojročných rastlín, v niektorých prípadoch aj časti viacročných rastlín. Medzi zeleninu ale nepatria plodiny s presnejším zaradením (obilniny, okopaniny napr. zemiaky) a nepatria sem ani plodiny pestované pre semeno.
Opis a použitie.
Zelenina je v potrave dôležitým zdrojom vitamínov, minerálov a vlákniny. Zelenina sa využíva v gastronómii aj ako korenie.
PSPICE

PSpice je softvér pre simuláciu analógových obvodov, určený pre osobné počítače, túto vlastnosť zdôrazňuje prvé písmeno „P“ v názve. Softvér bol vyvinutý firmou MicroSim. MicroSim bol neskôr kúpený OrCad-om a momentálne PSpice patrí Cadence Design System.
História.
PSpice je prvou verziou SPICE-u určeného pre prácu na osobných počítačoch, vyvinutej na Kalifornskej univerzite v Berkley. Prvá verzia vyšla v januári v roku 1984. Táto verzia sa spúšťala z dvoch 360kB diskiet, neskoršie verzie obsahovali vhodné zobrazovanie kriviek a priebehov. Taktiež obsahoval aj program pre analýzy – Sondu. Neskoršie verzie vylepšovali výkon a funkcie analýz. Taktiež sa program upravoval pre iné platformy ako Apple Macintosh, Microsoft Windows a iné.
Súčasný stav.
Dnešné verzie PSpice-u sú vyvinuté pre priemyselne potreby. PSpice je súčasťou návrhového systému OrCad a Cadence Allegro. Taktiež podporuje mnoho doplnkových funkcií, ktoré neboli v prvej verzii k dispozícii, ako pokročilé analýzy s automatickou optimalizáciou obvodu, kódovanie, Model Editor, podpora parametrizovaných modelov a iné.
PSpice produkty obsiahnuté v OrCad 16.0.
PSpice
PSpice A/D – simulátor zmiešaných signálov, ktorý poskytuje úplné simulačné prostredie pre návrhy ktoré obsahujú analógové aj digitálne časti.
PSpice Smoke – nástroj, ktorý rozoberá kontrolu pnutí pre overovanie elektronických prvkov ktoré pracujú s bezpečnostnými limitmi. Ide o overovanie pracovných bodov prvkov, či nepracujú blízko limitných bodov. 
PSpice Advanced Optimizer – (pokročilá optimalizácia) nástroj pre automatické analýzy analógových obvodov a systémov a ich rýchlejšie dostavovanie, ako metódou pokus-omyl. Pomáha nájsť vhodnú hodnotu prvku pre optimálny výkon obvodu.
PSpice SLPS inerface – (SLPS rozhranie) nástroj pre substitúciu obvodu do blokov pre prostredie Simulink, ktoré poskytuje napríklad simuláciu spolupráce elektrických a mechanických častí systémov.
PSpice Advanced Analysis – (pokročilé analýzy) obsahuje štyri možnosti – citlivostná analýza, analýza Monte Carlo, a už spomínané analýzy optimalizácie a Smoke analýzu.
Záverečný akt Konferencie o bezpečnosti a spolupráci v Európe

Záverečný akt Konferencie o bezpečnosti a spolupráci v Európe alebo nepresne Záverečný helsinský akt je akt podpísaný 35 štátmi (USA, Kanada a 33 európskych štátov) na záver záverečnej fázy rokovaní Konferencie o bezpečnosti a spolupráce v Európe v roku 1975.
Bolo prijatých 10 princípov. Tri najdôležitejšie: 
Účastníci.
Záverečný akt KBSE podpísali najvyšší predstavitelia 35 štátov (v abecednom poradí):
Bazilika Navštívenia Panny Márie na Mariánskej hore

Bazilika Navštívenia Panny Márie na Mariánskej hore v Levoči patrí medzi najstaršie pútnické miesta východného Slovenska. Stojí pod vrcholom hory nad Levočou a púť sa tu koná každoročne v prvú júlovú nedeľu.
Dejiny.
Počiatky mariánskeho kultu siahajú až do 13. storočia. V roku 1247 tu bola postavená prvá kaplnka, ktorú dal neskôr opraviť levočský farár Henrich. Mariánsky sviatok Navštívenia Panny Márie sa spája s príchodom františkánov-minoritov do Levoče v roku 1311. Farár Servác dal v roku 1470 kaplnku prestavať na gotický kostol a bola tam inštalovaná gotická socha Panny Márie. Ľudia sem neprestávali chodiť ani počas reformácie, ale oživenie pútí nastalo až po rekatolizácii. Prvá veľká procesia a púť tu bola 2. júla 1671. Dva roky na to sa s pápežským povolením stal kostol Navštívenia Panny Márie miestom získania odpustkov. Ďalšie prestavby kostola nastali v roku 1688 a 1819. V roku 1847 bola postavená drevená kaplnka pre grékokatolíkov.
Dnešná bazilica minor.
Posledná prestavba sa uskutočnila v rokoch 19061914, kedy kostol získal dnešnú podobu. Na hlavnom oltári zostala pôvodná gotická socha Panny Márie z 2. polovice 15. storočia. Nový kostol bol vysvätený spišským biskupom Jánom Vojtaššákom 2. júla 1922. Dnes je tu vybudovaný exercičný a rehoľný dom a dom pre pútnikov. Z pútnického miesta pre veriacich latinského i gréckeho obradu z východného a stredného Slovenska sa postupne stalo celoslovenské pútne miesto, ktoré navštevovali ľudia napriek ťažkostiam aj počas komunistického režimu.
Pápež Ján Pavol II. a Mariánska hora.
Význam tohto pútnického miesta neostal nepovšimnutý ani vo Vatikáne. Pápež Ján Pavol II. povýšil kostol Navštívenia Panny Márie 26. januára 1984 na menšiu baziliku (bazilika minor). O jedenásť rokov neskôr 3. júla 1995 sa tu konala za jeho prítomnosti zatiaľ najväčšia púť, ktorej sa zúčastnilo vyše 650.000 ľudí.
Xserve

Xserve je názov serverov spoločnosti Apple Inc. montovateľných do rackov veľkosti 1U. Pri uvedení v roku 2002 to bol prvý serverový produkt Apple od roku 1996. Pôvodne Xserve obsahoval dva procesory PowerPC G4, neskôr G5 a dnes sú používané dva štvorjadrové procesory Intel Xeon. Xserve môže byť využitý ako súborový server, webový server, alebo zložka vysokovýkonných serverov pre aplikácie využívajúce clustering. Je možné objednať špecializovaný clusterový Xserve (tzv. Xserve Cluster Node) bez grafického adaptéra a optickej mechaniky. Apple poskytovalo aj riešenie pre diskové polia prostredníctvom RAID systémov Xserve RAID, no tie boli vo februári 2008 vyradené z ponuky a dnes Apple ponúka riešenia svojich partnerov (Promise Technologies).
Britské ostrovy

Britské ostrovy (angl. British Isles) je súostrovie v severozápadnej Európe v Atlantickom oceáne. Patria doň najmä ostrovy Veľká Británia, Írsko, Man, Hebridy, Shetlandy a Orkneje a veľa menších ostrovov. Celková rozloha je asi . 
British Islands.
Právny termín Britské ostrovy (angl. British Islands - na rozdiel od British Isles) od 1. januára roku 1979 zodpovedá "British Isles" bez Írskej republiky.
Hriech náš každodenný

Hriech náš každodenný je názov v poradí siedmeho románu slovenského autora Dominika Dána z roku 2008.
Obsah.
V knihe autor rieši nový prípad oddelenia vrážd kriminálnej polície v Našom meste. V priechode starého domu v centre mesta bola objavená zakrvavená mŕtvola chlapca, ktorý má na svojom tele stopy krutého mučenia. Indície vedú k tomu, že o ide o päť dní nezvestného Petra, ale môže to byť aj iný chlapec. Na mieste činu je priveľa krvi, ktorá sa navyše nachádza na neobvyklých miestach, napríklad pod balkónom istej Zdeny, ktorá klame od začiatku výsluchu.
Jesenskovci

Jesenskovci alebo Jesenskí ("Jesenszky", "Jeszensky", "Jassensky") boli šľachtický rod v Uhorskom kráľovstve. Boli slovenského pôvodu.
História.
V roku 1271 bol Andrej povýšený do šľachtického stavu uhorským kráľom Ladislavom IV. a tým získal osadu Jeszen v Turčianskej stolici. Andrej a jeho potomkovia si odvodili svoj prídomok od názvu získanej osady (Jeszen = Jesenský). Jeden z Andrejových potomkov Ladislav Jesenský sa zúčastnil v roku 1526 bitky pri Moháči, kde po zdrvujúcej porážke zahynul. Všetky ich majetky boli zabrané Osmanmi. Po týchto udalostiach sa bratia Melchior, Lorenc a Baltazar Jesenský presídlili do Sliezska a žili v mestách Wrocław a Swidnica. Baltazarov syn bol Ján Jesenský, známy ako Ján Jesenius, vedec a politik, ktorý žil a pôsobil v Prahe.
Koncom 15. storočia sa starý turčiansky rod "de Jeszen" rozštiepil na dve línie, z ktorých jedna podľa svojho sídelného majetku v Rakove dostala prediktát "de Rako" a meno Rakovský. 
Potomkovia rodu dodnes žijú na Slovensku a v Česku.
Elektronický hľadáčik

Elektronický hľadáčik alebo EVF () je spôsob zobrazenia snímaného obrazu do hľadáčika pre obsluhu nie je priamo cez optické členy, ale sprostredkovane, kedy je snímaný obraz zosnímaný čipom a zobrazený na malom LCD zobrazovači v hľadáčiku. Prenos obrazu z objektívu do hľadáčika fotoaparátu, alebo digitálnej kamery je teda elektronický.
Táto vlastnosť je u digitálnych fotoaparátov označená ako EVF.
Nepravá zrkadlovka.
Výraz EVF sa hovorovo používa aj pre označenie tzv. nepravých digitálnych zrkadloviek.
Označenie je pôvodne marketingové (malo naznačiť, že fotoaparáty poskytujú rovnakú kvalitu obrazu a komfort ako zrkadlovky aj keď v princípe ide o kompakt). Za objektívom nepravej zrkadlovky je priamo snímací čip, ktorého obraz je prenášaný do miniatúrneho displeja v hľadáčiku. To rieši problém paralaxy a použitie predsádkových šošoviek. Nevýhodou je rozlíšenie displeja a pomalé obnovovanie obrazu a pod. Aj keď to v princípe možné je, obvykle nemajú nepravé zrkadlovky výmenné objektívy.
Apatity

Apatity (po rusky "Апатиты") je mesto v Murmanskej oblasti v Rusku. Mesto vzniklo v roku 1935 v súvislosti zo začatím ťažby apatitu. Mestom sa stalo v roku 1966. Nachádza sa medzi jazerom Imandra a Chibinskými vrchmi. Mesto leží na Murmanskej železničnej magistrále, železničná stanica je 23 km západne od Kirovska. Apatity majú 61 268 obyvateľov .
Priemysel.
Neďaleko od mesta sa nachádzajú bane na apatit. Nachádza sa tu závod na obohacovanie apatitu a nefelínu, závod montovaného železobetónu. V meste sa nachádza Kirovská hydroelektráreň. Tiež tu sídli Kolský ústav Ruskej akadémie vied.
Skript

Skript môže byť
Luck

Luck (, , , , ) je historické mesto, ktoré leží v západnej časti Ukrajiny na historickom území Volyne. Je hlavným mestom Volynskej oblasti a jedným z mála rastúcich ukrajinských miest; roku 2007 tu žilo 206 000 obyvateľov. Prvá písomná zmienka je z roku 1085. Od 14. storočia tu sídli biskupstvo.
Animálna železnica

Animálna železnica, resp. "zvieracia železnica" je spôsob dopravy po koľajniciach použitím pohonu zvieratami. Najčastejším podtypom je konská železnica, zriedkavejšie boli používané napr. i voly (napr. v počiatočnom období železničnej vlečky zo žel. st. Bratislava predmestie do areálu spoločnosti "Dynamit-Nobel", neskôr premenovanej na "Chemické závody Juraja Dimitrova", nakoniec na "Istrochem").
Mouhamadou Seye

Mouhamadou Seye (* 10. október 1988, Dakar, Senegal) je senegalsko-slovenský futbalový útočník momentálne hrajúci za Panetolikos F.C. v gréckej Superleague.
Do Banskej Bystrice prestúpil spolu s ďalšími troma hráčmi Dubnice v lete 2009.
V lete 2009 bol na skúške vo francúzskom Grenoble Foot 38.
Od leta 2011 prestúpil ako voľný hráč do mužstva nováčika gréckej ligy Panetolikos F.C.
Berďansk

Berďansk (; ) je tretie najväčšie mesto Záporožskej oblasti na juhu Ukrajiny; 123 600 obyvateľov (2007); stredisko Berďanského rajónu. Mesto leží v rovinatej stepnej krajine na rieke Berda a je zastávkou na cestovnom ťahu Odesa-Cherson-Rostov nad Donom, jediná železnica vedie smerom na Záporožie.
Je to prístavné mesto ležiace v Záporožskej oblasti Ukrajiny na pobreží Azovského mora. Mesto bolo založené na mieste rybárskej osady roku 1827, niekoľkokrát zmenilo názov (pôv. "Kutur-Ogly, Novo-Nogajsk", naposledy "Osypenko"). Od mesta vybieha do mora niekoľkokilometrová piesočná kosa. Nachádzajú sa tu klimatické a bahnové lázne a pláže.
Od roku 2022 je mesto v dôsledku ruskej invázie na Ukrajinu okupované ruskými silami.
D-Night

D-Night je slovenská eurodance hudobná skupina pôvodom z Košíc. 
Biografia.
Skupina vznikla v roku 1995 v zostave troch hudobníkov: Patrik Jopek, Robo Jopek a Martin Hybben a začiatkom roka 1996 sa k nim pridal rapper Ľubo Liba a speváčka Katka Kalafutová, čím vznikla formácia, ktorá úspešne pôsobila až do roku 1999. Ich kariéra bola však dočasne prerušená kvôli študijným povinnostiam členov.
Po niekoľkoročnej pauze sa skupina vrátila na hudobnú scénu koncom roka 2002, tentoraz v novej zostave so speváčkou Janou Jackovou. Ich návrat bol sprevádzaný úspešnou skladbou „Comin’ Back“. V máji 2003 vydali ďalší singel „Tancuj v rytme samba“, ku ktorému natočili videoklip v réžii Maja Hurajta.
V roku 2024 vydali s novou speváčkou Petronelou Hajtoovou singel a videoklip s názvom „Layback“.
Robert Altman

Robert Altman (* 20. február 1925, Kansas City, Missouri, USA – † 20. november 2006, Los Angeles, Kalifornia) bol americký herec, scenárista, producent a režisér osemkrát nominovaný na Oscara, držiteľ ceny Zlatý glóbus i ceny Emmmy.
Veľa rokov pracoval ako televízny režisér. V americkom filme sa presadil až vojnovou tragikomédiou z čias Kórejskej vojny "M.A.S.H." z roku 1970 (ktorá neskôr inšpirovala aj vznik rovnomenného známeho televízneho seriálu, ale už bez jeho účasti). V roku 1975 natočil úspešný film "Nashville".
V roku 2006 obdržal Oscara za celoživotné dielo.
Jack Palance

Jack Palance (* 18. február 1919, Lattimer Mines, Pensylvánia, USA – † 10. november 2006, Montecito, Kalifornia, USA) bol americký herec.
Exchangeable image file format

Exif (z anglického Exchangeable image file format) sú metadáta pridávané digitálnymi fotoaparátmi do jednotlivých vytvorených súborov. Podporované formáty sú JPEG, TIFF, RIFF a WAVE. Podporované nie sú JPEG 2000 a PNG.
Štruktúra Exif pochádza zo súborového formátu TIFF. Mimo Exif (Exif dat) existujú aj podobné formáty metadát TIFF, TIFF/EP a DCF.
Exif navrhlo japonské priemyselné združenie JEIDA, verzia 2.1 z júna 1998, verzia 2.2 z apríla 2002. I keď v súčasnosti špecifikáciu žiadne priemyselné združenie alebo organizácia pre normalizáciu oficiálne nespravuje, využíva ju prakticky každý výrobca fotoaparátov. Špecifikácii chýba podpora pre filmové formáty a obrázky s vyššou farebnou hĺbkou.
Pretože metadáta sú vložené priamo v nasnímanom súbore, môžu sa pri prípadných úpravách v softvéri zmeniť, alebo aj stratiť. 
Pri použití Exif-u v obrázkoch JPEG sa Exif dáta ukladajú do segmentu 0xFFE1, kde je v podstate uložený súbor TIFF. V súboroch TIFF privátny tag 0x7869 definuje podobrázkový adresár, ktorý ukladá hlavné Exif dáta. Exif v JPG zaberá presnú veľkosť 64kB.
Obsah Exif.
Exif dáta ukladajú široké spektrum informácií:
Tereziánsky urbár

Tereziánsky urbár bolo nariadenie Márie Terézie z roku 1767 upravujúce jednotne v celej krajine vzťahy medzi zemepánmi a ich poddanými.
Prvotnou myšlienkou, ktorá viedla Máriu Teréziu k vydaniu tohto reformného nariadenia bol jej záujem na zlepšení hospodárskej situácie Uhorska. K nemu mali napomôcť aj zvýšené výbery daní. V úsilí zabezpečiť a zvýšiť odvod daní vzrastal záujem viedenského dvora na zmene postavenia poddaných. Na sneme v r. 1764 – 1765 vystúpila preto panovníčka s návrhom, aby v zmysle už zabudnutého zákona z r. 1723 sa postavenie poddaných všade upravilo urbármi, pričom si vyhradzovala právo hlavného dozoru pri ich schvaľovaní. 
Uhorská šľachta však považovala vzťah medzi zemepánmi a poddanými za vzťah čisto súkromnoprávny a nemienila na danom stave nič meniť.
Mária Terézia však bola pevne rozhodnutá situáciu riešiť. Dvor využil sťažnosti poddaných v niektorých zadunajských stoliciach (ktoré vyústili do otvorenej rebélie) a vydal pre ne v rokoch 1765 a 1766 čiastkové urbáre. V januári 1767 pristúpila Mária Terézia k vydaniu jednotného nariadenia – tereziánskeho urbáru.
Základnou črtou tereziánskej urbariálnej reformy bol úmysel uviesť dávky a povinnosti poddaných voči zemepánovi do určitého pomeru s rozsahom pôdy, ktorú mal v úžitku. Urbár súčasne stanovil maximálnu hranicu feudálnej renty. Poddanské dávky a povinnosti sa určili jednotne pre celú krajinu. Pôda, ktorú poddaní využívali, sa v urbári delila na tzv. intravilán, "domový grunt", a extravilán, "chotárny grunt", teda polia a lúky. Sedliak hospodáriaci na celej usadlosti, bol povinný odpracovať ročne na panskej pôde (tzv. dominikáli) 52 dní so záprahom alebo 104 dní pešo. Na polovicu, štvrtinu alebo osminu usadlosti bola robota na panskom úmerne nižšia. Želiari s domom museli na panskom odpracovať ročne 18 dní, želiari bez domu 12 dní. Poddaní sa na tri dni v roku museli zúčastniť aj poľovačky svojho zemepána (ako nadháňači), zároveň boli povinní odviezť mu z poľa deviatok (teda jednu desatinu z úrody), a tiež doviezť z hory drevo. Sedliaci a želiari s domom museli za "domový grunt" platiť zemepánovi ročne jeden zlatý ako peňažnú rentu. Okrem deviatku boli poddaní povinní odovzdávať zemepánom aj tzv. dary: dve sliepky, dva kapúny, holbu topeného masla a kopu vajec (t.j. 5 tuctov, 5x12=60 vajec). Tridsať usadlostí spoločne odovzdávalo ročne jedno teľa. Tieto naturálne dávky mohli byť po dohode so zemepánom vymenené za financie. 
Zavádzanie urbára narazilo spočiatku na mimoriadne ostrý odpor uhorskej šľachty. Na Slovensku sa najviac búrila šľachta v Bratislavskej, Nitrianskej a Hontianskej stolici. Odvolávajúc sa na tradície protestovala proti zavádzaniu reforiem a žiadala zachovanie súčasného stavu. Napokon pod vplyvom okolností i neústupnosťou panovníčky sa podvolila. Do roku 1774 zaviedli tereziánsky urbár vo všetkých slovenských stoliciach.
Carlos Santana

Carlos Augusto Alves Santana (* 20. júl 1947, Autlán de Navarro, Jalisco, Mexiko) je pôvodom mexický gitarista, je držiteľom ceny Grammy.
Jeho sláva začala koncom 60. a začiatkom 70. rokov, keď bol členom skupiny Santana, ktorá vo svojej tvorbe spájala salsu, rock, blues a jazz fusion. Zvuk kapely bol charakteristický práve jeho zvláštnym, bluesovým štýlom hry na sólovú gitaru s hudobným pozadím, ktoré tvorili typicky latinskoamerické perkusiové nástroje ako sú napríklad timbales a conga.
Tento štýl interpretácie si Carlos Santana zachoval aj vo svojej sólovej tvorbe v nasledujúcich desaťročiach, v ktorých dokázal na seba upútať pozornosť fanúšikov populárnej hudby aj hudobnej kritiky.
V roku 1998 bola skupina Santana uvedená spolu s Carlosom Santanom, Jose Chepito Areasom, Davidom Brownom, Mike Carabellom, Greggom Roliem a Michaelom Shrievem do "Rokenrolovej siene slávy".
Časopis "Rolling Stone" dal v roku 2003 Carlosa Santanu na 15. miesto v rebríčku 100 najlepších gitaristov všetkých čias.
Buddy Miles

Buddy Miles narodený ako George Allen Miles (* 5. september 1947, Omaha, Nebraska, USA† 26. február 2008, Austin, Texas) bol americký rockový a funkový bubeník. 
Hral v zostave Jimiho Hendrixa Band of Gypsys, ktorá bola hudobne činná od roku 1969 do Hendrixovej smrti v roku 1970.
Zoznam obvodov Maďarska

Toto je zoznam obvodov v Maďarsku. Obvody boli zavedené v roku 1994 a zanikli v roku 2013, kedy ich nahradili okresy.
Deukalión (mytológia)

Deukalión alebo zastarano Deukalion (, ) je v gréckej mytológii syn Titana Prometea a manžel Pyrrhy, dcéry Titana Epimethea a jeho manželky Pandory. 
Grécka mytológia hovorí, že Deukalión sa so svojou ženou Pyrrhou stali zakladateľmi nového ľudského rodu potom ako sa Zeus, najvyšší boh na Olympe rozhodol vyhubiť ľudstvo. Zeus chcel zničiť ľudí, lebo mu pripadali slabí a nerozumní. Lenže Prometeus mal ľudí rád, bol ich stvoriteľom, preto im daroval oheň a naučil ich pracovať a vzdelávať sa. 
Druhýkrát chcel Zeus zničiť ľudí, lebo už boli silní a rozumní, ale hlavne preto, že prestali uctievať svojich bohov. Zoslal na ľudstvo potopu. Našťastie sa o tom včas dozvedel Prometeus a Zeus mu nijak nemohol zabrániť, aby stihol vopred varovať svojho syna Deukalióna a jeho manželku Pyrrhu. Na jeho radu Deukalión postavil veľkú archu, pripravil zásoby jedla a s Pyrrhou do archy nastúpil. Deväť dní a deväť nocí sa valili prívaly vody, ktoré ničili všetko živé. Keď vody ustúpili, archa sa zachytila na vrchole hory Parnas (tiež aj Parnassos /"Παρνασσός").
Deukalión a Pyrrha sa zachránili, ale trápila ich skaza a smrť všetkého živého. Obetovaním sa poďakovali Diovi za záchranu, čím si ho naklonili a on ich nechal ďalej žiť. Poslal k nim božieho posla Herma so správou, že im splní akékoľvek želanie. Poprosili ho, nech opäť nechá osídliť svet ľuďmi. Zeus im vyhovel. Vyzval ich, aby šli vpred a za seba hádzali kosti matky zeme. Pochopili, že ide o kamene a začali ich hádzať za seba. Z Deukaliónových kameňov vznikali muži a z kameňov hádzaných Pyrrhou vznikali ženy. 
Deukalión a Pyrrha sa stali rodičmi synov Helléna a Amfiktyóna. Hellén, uznávaný ako praotec všetkých Grékov, mal troch synov: Dóra - praotca Dórov, Aiola - praotca Aiolov a Xoutha, ktorý mal synov Ióna a Achaia - praotcov Iónov a Achájcov. 
Práve od Helléna je odvodený názov krajiny Ellada alebo Hellas (ΕΛΛΑΔΑ/ ΗΕΛΛΑΣ), čo znamená "Zem slnka" (Hellios/ Ηελλιος– slnko, Las/ Λας – zem). Pre ostatné krajiny známe ako Grécko. Tento názov je odvodený z latinského "Graeci", ako nazvali Rimania všetkých obyvateľov Grécka, podľa malého kmeňa "Graikov" na západnom pobreží Épeiru s ktorým pravdepodobne prišli prvýkrát do styku. 
Takto podľa mytológie vznikol národ Helénov, teda Grékov.
Halové majstrovstvá sveta v atletike 2008

Halové majstrovstvá sveta v atletike 2008 boli v poradí dvanáste sa konali v španielskej Valencii. Slovensko na MS reprezentovala štvorica atlétov, prekážkarka Miriam Bobková, osemstovkár Jozef Repčík, trojskokan Dmitrij Vaľukevič a guliar Milan Haborák. Najlepší výsledok dosiahol Dmitrij Vaľukevič, ktorý obsadil vo finále súťaže trojskokanov 5. miesto, výkonom 17,14 m, ktorým o 1 cm zlepšil vlastný najlepší tohtoročný slovenský výkon. 
Súťažné dni.
7. marec - 9. marec 2008.
Duke Nukem II

Duke Nukem je akčná počítačová hra pre PC vydaná firmou Apogee Software. Hra bola vydaná 3. decembra roku 1993. Hra je delená na štyri epizódy, pričom prvá epizóda bola tiež šírená formou shareware. Titul nepredstavoval príbehového nasledovníka prvej hry Duke Nukem I, išlo iba o druhú hru v poradí zo série Duke Nukem.
WikiLeaks

WikiLeaks je nezisková mediálna organizácia, ktorá na rovnomennej webovej stránke zverejňuje utajované dokumenty, uniknuté (ang. leak) tajné správy a médiá z anonymných zdrojov. Od spustenia stránky v decembri 2006 (vtedy z Islandu a pod hlavičkou Sunshine Press) narástla jej databáza dokumentov za 10 rokov na viac ako 1,2 mil. dokumentov.
WikiLeaks využíva internet na ochranu a zachovanie anonymity svojich zdrojov. Technické riešenie WikiLeaks je založené na softvéroch, ktoré zahŕňajú MediaWiki, Freenet, PGP a Tor. Teraz sú servery WikiLeaks umiestnené vo Švédsku. Pentagon označuje WikiLeaks za hrozbu pre americkú národnú bezpečnosť a aj preto bol zakladateľ, hovorca a šéfredaktor Julian Assange, 11. apríla 2019 zatknutý v Londýne.
Hodnotenie.
Wikileaks obdržala chválu, ako aj kritiku. Organizácia vyhrala niekoľko cien, vrátane "The Economist's" New Media Award in 2008 a Amnesty International's UK Media Award v roku 2009. V roku 2010, bol Julian Assange (zakladateľ wikileaks) menovaný za "Readers' Choice" pre "TIME's Person of the Year". V dňoch nátlaku na portál, bola spísaná internetová petícia, žiadajúca o zastavenie mimosúdneho nezákonného nátlaku na WikiLeaks, kde sa nazbieralo vyše 600 000 podpisov. Zástancovia WikiLeaks v médiach a na akademickej pôde ju chvália za odhalenie štátnych a podnikových tajomstiev, za to, že zvyšuje transparentnosť, podporuje slobodu tlače a vylepšuje demokratické odhalenia právd, zatiaľ čo sa stavia mocným inštitúciám.
Zároveň, niektorí politici činnosť WikiLeaks označujú ako hrubé porušenie medzinárodného práva na ochranu národnej bezpečnosti, keďže tento server zverejnil zoznam miest dôležitých pre americkú národnú bezpečnosť a taktiež pre svetovú bezpečnosť.
V roku 2011 bol portál WikiLeaks nominovaný na nobelovú cenu mieru. Snorre Valen (Nórsky poslanec) povedal, „Vďaka odhaleniam ohľadom korupcie, porušovania ľudských práv a vojnových zločinov, WikiLeaks je prirodzeným nominantom na Nobelovú cenu za mier“.
Stránka beží na softvéri MediaWiki, hosťuje na serveroch PRQ švédskeho poskytovateľa internetových služieb.
WikiLeaks na Slovensku.
WikiLeaks Slovensko vznikla v januári 2013. Je založená na prekladoch anglických textov týkajúcich sa Slovenska. Iniciátorom a koordinátorom projektu je mimovládna organizácia Inštitút ľudských práv.
Disclaimer.
WikiLeaks nie je projektom nadácie Wikimedia Foundation a nie je s ňou v žiadnom vzťahu.
Transplantácia

Transplantácia môže byť:
Michael Ventris

Michael George Francis Ventris (* 12. júl 1922, Wheathampstead, Spojené kráľovstvo - † 6. september 1956, Hatfield) bol britský architekt a klasický filológ, ktorý sa spolu s Johnom Chadwickom zaslúžil o rozlúštenie lineárneho písma B a sprístupnil tak písomné pamiatky mykénskej civilizácie.
Životopis.
Po otcovi bol Angličan, po matke mal čiastočný poľský pôvod. Bol jazykovo veľmi nadaný, ovládal angličtinu, poľštinu, nemčinu, francúzštinu, neskôr aj ďalšie jazyky, popri tom aj klasickú gréčtinu a latinčinu. V roku 1939 začal študovať architektúru, ale štúdium dokončil až po vojne v roku 1948.&lt;br&gt; 
Počas druhej svetovej vojny pôsobil ako príslušník vojenského letectva (Royal Air Force) vo funkcii leteckého navigátora, po vojne pracoval na ministerstve školstva ako projekt školských budov. 
Lúštenie krétskeho písma.
V roku 1949 sa začal vážne zaoberať lúštením krétskeho písma. Najprv vypracoval stav bádania na základe výsledkov práce iných bádateľov, v rokoch 1950 – 1952 sa so všetkými silami venoval rozlúšteniu písma. Na základe matematicko-štatistických postupov vypracoval základnú „mriežku“ znakov lineárneho písma B, ktorých zistil asi 80 a tak dokázal, že nejde o hláskové ale slabičné písmo. Postupne dokázal, že lineárne písmo B je slabičné a používali ho najstarší Gréci – Achájski Gréci, známi z Homérovej Illiady. 
Ventris pri lúštení lineárneho písma B postupoval dosť neštandardne, pretože o výsledkoch, ku ktorým dospel vo svojej práci, okamžite informoval odborníkov, ktorí sa zaoberali tým istým problémom. Od roku 1952 s ním spolupracoval pri lúštení krétskeho písma ďalší klasický filológ John Chadwick.
Zahynul 6. septembra 1956 pri automobilovej havárii vo veku 34 rokov.
Uhorské korunovačné klenoty

Uhorské korunovačné klenoty alebo korunovačné insígnie sú súbor symbolických predmetov, ktoré sa odovzdávali novokorunovanému uhorskému panovníkovi pri korunovácii.
Vo všeobecnosti sa pod korunovačnými klenotmi rozumie koruna, žezlo a jablko. V skutočnosti je korunovačných klenotov viac. Okrem spomenutých sa pri akte korunovácie používali i ďalšie predmety, ako boli symbolické či skutočné zbrane, odevy, bohoslužobné predmety (knihy, kríže), na ktoré novokorunovaný panovník prisahal, či relikvie (ostatky svätých).
Medzi korunovačné insígnie uhorských kráľov patrí koruna, plášť a meč sv. Štefana, žezlo a krajinské jablko.
Plášť a meč sv. Štefana.
Oba predmety tvoria súčasť korunovačných klenotov. Plášť sa zdá byť jediným predmetom, ktorý bezpečne pochádza z obdobia panovania sv. Štefana. Dôkazom toho je na brokátovom, bohato vyšívanom plášti vyšitý nápis, že pôvodný kňazský ornát, z ktorého plášť prešili, daroval Štefan so svojou manželkou Gizelou kostolu Panny Márie v Stoličnom Belehrade. Meč používaný pri akte korunovácii bol krátky, pochádzajúci z Benátok z polovice 16. storočia. Pôvodný meč, ktorý bol použitý pri korunovácii sv. Štefana, sa stratil, no pri inventarizácii umeleckých artefaktov klenotnice Pražského hradu bol objavený meč vikingského tvaru s kostenou ozdobou na rukoväti. Zistilo sa, že tento meč vlastnil už rímskonemecký cisár a český kráľ Karol IV. a v zozname jeho pamiatok z r. 1355 je zapísaný ako "gladius beati Stephani regis" (meč svätého kráľa Štefana). Je možné, že je to skutočný meč prvého uhorského kráľa.
Žezlo.
Je tvorené drevenou, strieborným plechom pokrytou a jemným zlatým filigránom ozdobenou palicou a na ňu pripevnenou guľou z pravého horského krištáľu. Na guli s priemerom 7 cm sú vyryté tri sediace levy. Z gule vsadenej do zlatého orámovania visia zlaté retiazky ukončené zlatými guľôčkami. Rukoväť pochádza z obdobia 11. – 12. storočia a guľa, ktorá pochádza z oblasti dnešného Iránu, vznikla okolo 10. storočia.
Krajinské jablko.
Pochádza z obdobia panovania uhorského kráľa Ľudovíta I. Veľkého z Anjou (1342 – 1382). Tvorí ho mosadzná guľa s pozláteným povrchom a zlatým dvojramenným krížikom. Na guli sa nachádzajú dva erby rodu Anjouovcov.
Bratislavské korunovácie

Bratislavské korunovácie boli slávnostné udalosti súvisiace s korunovaním uhorského panovníka v Bratislave v období rokov 15631830.
Po bitke pri Moháči v auguste roku 1526 a tureckej okupácii južných oblastí Uhorska (vrátane Budína, korunovačného mesta Stoličného Belehradu a Ostrihomu) sa nanajvýš aktuálnou javila potreba ustanovenia nového správneho centra krajiny. Malo to byť mesto, v ktorom by bola zaručená bezpečnosť panovníka a cirkevných hodnostárov a súčasne čo najbližšie k Viedni. Voľba padla na Bratislavu.
Na moháčskych poliach zahynul i uhorský kráľ Ľudovít II. Jagelovský, ktorý nezanechal dediča. Novým kandidátom na uvoľnený trón sa pre uhorské stavy stal švagor zosnulého kráľa Ferdinand I. Práve toho zvolili za nového kráľa v bratislavskom františkánskom kostole 17. 12. 1526. I keď on bol ešte korunovaný v Stoličnom Belehrade, nasledujúci akt korunovácie nového uhorského kráľa (Maximiliána II., Ferdinandovho syna) sa už konal v Bratislave.
Bratislava ako nové mesto korunovácií zažila v tomto období svoj najväčší rozmach. Stala sa snemovným mestom kráľovstva, sídlom kráľa, arcibiskupa a najdôležitejších inštitúcií krajiny.
Almolonga

Almolonga je v súčasnosti neaktívny stratovulkán, nachádzajúci sa v západnej časti Guatemaly, asi 10 km severovýchodne od vulkánu Santa María. Vulkán je tvorený prevažne andezitmi a jej vrchol je ukončený pleistocénnou kalderou s priemerom 3,3 km. Kaldera je obklopená mladšími ryolitovými až dacitovými lávovými dómami, z nich najmladší a jediný aktívny v historickej dobe je "Cerro Quemado". Približne pred 2 000 rokmi došlo k jeho čiastočnému kolapsu. Posledná erupcia sa odohrala v roku 1818, v súčasnosti sa v oblasti Cerro Quemado vyskytujú hydrotermálne pramene.
Skalné rytiny v Alte

Skalné rytiny v Alte sú súčasťou rozsiahlejšieho archeologického náleziska v meste Alta v oblasti Finnmark v Nórsku. Pochádzajú z praveku a sú jedinými takto známymi starými pamiatkami, aké sa na území Nórska nachádzajú. Prvú rytinu objavili až na začiatku 70. rokov 20. storočia. 
Na území náleziska je múzeum, v ktorom sa nachádza expozícia o živote miestnych ľudí a historickom vývoji. Súčasťou prehliadky múzea je aj prechádzka po drevenom chodníku okolo rytín. Prehliadka spojuje niekoľko miest, kde sa rytiny nachádzajú.
V nálezisku je v súčasnosti až niekoľko tisíc rytín rôzneho dáta. Od roku 1985 sú rytiny súčasťou svetového kultúrneho dedičstva UNESCO.
Tŕnie (osada)

Tŕnie je farmárska osada na západnom Slovensku, administratívne prináležiaca k obci Lukáčovce v okrese Nitra. Nachádza sa na okraji lukáčovského chotára, v blízkosti vlakovej zastávky Andač, ktorá je súčasťou železničnej trate na úseku
Leopoldov - Lužianky. 
Geografická poloha.
Osada Tŕnie - súčasť obce Lukáčovce - sa nachádza pri neudržiavanej spevnenej ceste (neodporúča sa po nej ísť, ak nie je cieľom práve Tŕnie) medzi Lukáčovcami a Andačom. Je to vo vyústení doliny tvorenej potokom Blatina, v oblasti, kde tento potok pretekajúci cez Lukáčovce ústi do potoka Andač.
V blízkosti osady prechádza jednokoľajná železničná trať spájajúca Leopoldov s Lužiankami.
Z hľadiska geomorfologického členenia Slovenska sa Tŕnie nachádza v oblasti Nitrianskej pahorkatiny.
Z územnosprávneho hľadiska patrí osada pod obec Lukáčovce v okrese Nitra.
Obyvateľstvo.
Obyvateľstvo tejto osady sa zaoberá prevažne farmárstvom a poľnohospodárstvom. Využíva tak prirodzený potenciál oblasti Nitrianskej pahorkatiny pre oblasť poľnohospodárstva.
VM Telecom

VM Telecom, s.r.o. je švajčiarsko-nemecká telekomunikačná spoločnosť pôsobiaca na slovenskom trhu. 
VM Telecom, s.r.o. priniesla v roku 2007 ponuku hlasových služieb VIPTel. Služby VIPTel predstavujú inovatívne programy pevných liniek s geografickými telefónnymi číslami (napríklad s predvoľbou 02/ pre Bratislavu) založené na technológii VoIP. Programy sú určené hlavne pre spoločnosti, ktoré chcú komunikovať moderne a optimalizovať náklady, podniky s viacerými pobočkami ktoré uvítajú volania vo vlastnej sieti zadarmo, callcentrá so špecifickými požiadavkami, ale aj domácnosti.
Okrem hlasových služieb ponúka k programom VIPTel aj VoIP telefóny a zaradenia, ústredne VIPTel Cloud a VIPTel PBX, špeciálne telefónne čísla, komplexné telekomunikačné riešenia a poradenstvo na mieru.
Savinien Cyrano de Bergerac

Savinien Cyrano de Bergerac, vlastným menom Hector-Savinien de Cyrano, literárny pseudonym Cyrano de Bergerac, (* 6. marec 1619 Paríž – † 28. júl 1655 Sannois Francúzsko), bol francúzsky spisovateľ, okrem iného aj autor satiricko-utopických cestopisov.
Životopis.
Savinien II sa narodil v roku 1619, bol pokrstený v Paríži. Pochádza zo šiestich súrodencov ako štvrtý v poradí. Nie je istým ani fakt, či pochádzal z Gaskonska, v ktorom sa nachádza mestečko Bergerac. Bol synom Abela de Cyrano, pána z Mauvières a Bergeracu, a Espérance Bellangerovej. Základné vzdelanie získal od miestneho kňaza, kde s ním študoval jeho priateľ a neskorší biograf Henri Lebret. Neskôr sa dostal do Paríža, kde študoval na kolégiu Dormans-Beauvais v Latinskej štvrti. Tu bol jedným z jeho učiteľov Jean Grangier, ktorého neskôr zosmiešnil v komédii "Le Pédant joué" (Oklamaný pedant). Vo veku devätnásť rokov vstúpil do gardového pluku a v rokoch 1639 a 1640 slúžil vo vojenských kampaniach, ktoré boli súčasťou tridsaťročnej vojny. Po roku 1640 Cyrano de Bergerac opustil vojenskú dráhu a venoval sa iba literatúre, najmä dráme, ktorú písal v prísne klasickom štýle.
Medzi rokmi 1640 a 1653 bol jeho blízkym priateľom Charles Coypeau d'Assoucy, spisovateľ a hudobník, ktorý sa staral o jeho vzdelávanie. Neskôr sa obaja v zlom rozišli a písali na seba satirické texty. Podozrenia z homosexuality sa nezakladajú na žiadnych konkrétnych údajoch. Tieto vznikli až v 20. storočí na základe domnienok. 
Postavu "Cyrana z Bergeracu" preslávil francúzsky dramatik Edmond Rostand veršovanou divadelnou hrou Cyrano de Bergerac (1897). Na motívy tejto hry vznikli aj početné filmové spracovania. Predlohou pre postavu Roxany v hre E. Rostanda bola Cyranova sesternica, ktorá žila s jeho vlastnou sestrou Catherinou de Bergerac v konvente Dcér kríža. Reálnou postavou bol aj barón Christian de Neuvillette, ktorý spolu so Cyranom bojoval v kampani roku 1640.
Savinien Cyrano de Bergerac zomrel 28. júla1655 v Sannois u svojho bratranca Pierra II de Cyrano, pričom nie je isté, že jeho ostatky previezli do Paríža.
Ace Frehley

Paul Daniel Frehley známy ako Ace Frehley (* 27. apríl 1951, Bronx, New York) je americký rockový gitarista a bývalý člen americkej skupiny Kiss, ktorá bola založená v New Yorku v roku 1973. V skupine pôsobil medzi rokmi 1973 až 1982.
Životopis.
Aj po odchode zo skupiny Kiss mal Frehley dosť úspešnú sólovú hudobnú kariéru, ktorú si udržal aj tým, že sa opätovne spojil so skupinou v roku 1996 na veľmi vydarenom spoločnom koncertnom turné ich najslávnejšej zostavy. Jeho druhé pôsobenie v skupine trvalo do roku 2002 keď od nej odišiel v závere "Farewell Tour". Od tejto chvíle ukončil aj svoju sólovú kariéru.
Ace sa narodil a vyrastal v Bronxe. Bol najmladší z troch detí. Ako mladík bol Frehley v newyorských uliciach členom pouličného gangu nazvaného "The Duckies". V tomto gangu bol s ním aj Steven Edward Duren, neskôr známy ako Blackie Lawless, frontman heavy metalovej skupiny W.A.S.P.). 
Frehleyovci boli rodina hudobníkov a tak sa stalo, že Paul dostal svoju prvú elektrickú gitaru ako trinásťročný na "Vianoce" roku 1964. Na gitaru sa učil hrať sám. Ace uvádza, že jeho hudobnými vzormi boli Jeff Beck a Pete Townshend.
Od začiatku 70. rokov popri práci hral Ace Frehley v niekoľkých miestnych skupinách. V roku 1972 mu jeho kamarát Bob McAdams ukázal inzerát na sólového gitaristu v týždenníku "The Village Voice". Bob a Ace šli na konkurz na "10 East 23rd Street", kde stretli trio Paul Stanley, Gene Simmons a Peter Criss. Ace (ktorý mal vtedy na nohách obuté topánky rozličných farieb, jednu červenú a druhú oranžovú) bol na prvý pohľad nezaujímavý, ale skupine sa pozdávala Aceho interpretácia hry na gitaru. Asi po troch týždňoch mu oznámili, že je prijatý na post sólového gitaristu. 
Okolo januára 1973 sa vtedy bezmenná skupina rozhodla pre názov "KISS". Ace pre skupinu navrhol aj logo s dvoma bleskami. Objavili sa špekulácie okolo analógie medzi týmito dvoma bleskami a znakom ozbrojenej teroristickej organizácie nacistickej Tretej ríše "SS", Frehley však kategoricky poprel akúkoľvek súvislosť. Skupina, ovplyvnená glam rockovou érou, sa rozhodla na vystúpeniach používať mejkap a kostýmy fiktívnych postáv. Ace si okolo očí namaľoval štylizované trblietajúce hviezdy. Po dotvorení vizuálu jeho postavy sa Ace Frehley stal v skupine stelesnením postavy „Space Ace“, alebo aj "mimozemšťana z planéty Jendell".
Santo Tomás

Santo Tomás je masívny, čiastočne erodovaný stratovulkán, nachádzajúci sa v juhozápadnej časti Guatemaly, niekoľko kilometrov juhovýchodne od vulkánu Santa María. Komplex Santo Tomás je tvorený 4 km širokou kalderou a niekoľkými dacitovo-ryolitovými lávovými dómami. najmladší z dómov je "Cerro Zunil", ktorý je zároveň najvyšší bod komplexu - meria 3 542 m. Nie je doložená žiadna aktivita v historickej dobe, no v oblasti sú aktívne solfatáry a horúce pramene.
Mark van Bommel

Mark Peter Gertuda Andreas van Bommel známy aj pod menom Mark van Bommel (* 22. apríl 1977, Maasbracht, Holandsko) je holandský futbalista. V súčasnosti je hráčom talianskeho klubu AC Milán.
Je ženatý (Andra), má 2 synov (Thomas, Ruben) a dcéru (Renee).
FK Spartak Vráble

FK Spartak Vráble je slovenský futbalový klub, aktuálne hrajúci III. ligu, skupina Západ. Trénerom mužstva je Vincent Debnár.
Študentské rádio

Študentské rádio (staršie "internátne rozhlasové štúdio" alebo "internetové rádio študentov", skratka IRŠ) je rozhlasová stanica tvorená študentmi vysokých škôl a vysielajúca hlavne pre vysokoškolákov.
História.
Najväčší rozmach internátne rozhlasové štúdiá dosiahli v 80-tych rokoch minulého storočia, keď boli alternatívou k štátom kontrolovaným masmédiám. V tom čase existovalo IRŠ prakticky na každom vysokoškolskom internáte. Koncom osemdesiatych rokov vznikla celoslovenská súťaž IRŠ-iek Štúdioráma, neskôr Amatérsky zvukový záznam. IRŠ-ká sa aktívne zúčastňovali aj na všeobecných rádioamatérskych súťažiach RadioRally a Fonorama. V 90-rokoch IRŠ-ká postupne prenechali miesto komerčným rádiostaniciam, ktoré v počiatkoch výdatne zásobili skúsenými pracovníkmi.
V roku 2005 sa podarilo obnoviť celoslovenskú súťaž vysokoškolských a internátnych rádií pod názvom RádioRallye.
Stredná hoľa

Stredná hoľa () je vrch v Nízkych Tatrách. Leží nad Šumiacom, približne juhozápadne od Svitu. 
Poloha.
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Kráľova hoľa. Leží v Banskobystrickom kraji, v okrese Brezno a na katastrálnom území obce Šumiac. Najbližšími sídlami sú južne situované obce Vaľkovňa a Šumiac, severne sa nachádza Liptovská Teplička. Vrch je súčasťou Národného parku Nízke Tatry.
Opis.
Stredná hoľa leží v hlavnom hrebeni Kráľovohoľských Tatier, medzi Orlovou () a Kráľovou hoľou (). Južným smerom susedí Dudlavá skala (), západným leží Ždiarna (), Orlová, Bartková () a Andrejcová (), severným Holica (), Opálené (), Kolibisko () a Dzurová () a východným Úplaz (), Tri kopce () a Kráľova hoľa (). Severné svahy masívu odvodňujú prítoky Čierneho Váhu, voda z južných odteká Ždiarnym potokom do Hrona. Vrcholom vedie Cesta hrdinov SNP. 
Výhľady.
Hrebeň i vrcholovú časť pokrýva nízka hôľnatá vegetácia s množstvom skalnatých polí, umožňujúce nerušený kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Levočské vrchy, Vysoké a Západné Tatry, Chočské vrchy, Oravskú Maguru, Malú Fatru, Kremnické vrchy, Poľanu, Veporské a Stolické vrchy, no tiež vrchy v severnom Maďarsku.
John Candy

John Franklin Candy (* 31. október 1950, Toronto, Ontário, Kanada – † 4. marec 1994, Durango, Mexiko) bol kanadský zabávač a herec známy svojimi hlavne komediálnymi postavami. Zomrel v roku 1994 na srdcový kolaps.
Raúl Juliá

Raúl Rafael Juliá y Arcelay [IPA: ra'ul rafa'el xu'lia i aɾse'lai], známy ako Raúl Juliá (* 9. marec, 1940, San Juan, Portoriko – † 24. október, 1994, Manhasset, New York, USA) bol americký herec portorického pôvodu, držiteľ ceny "Zlatý glóbus". Hral viacero dramatických, komických a muzikálových postáv v divadle, filme a v televízii.
Adolescentné moratórium

Adolescentné moratórium je vývojová fáza človeka, počas ktorej dochádza k "odloženiu" vstupu do "dospelosti" (teda prijatia vážnych záväzkov, zodpovednosti za svoj život a podobne) na neskôr, napr. kvôli štúdiu. Moratórium môže byť viac či menej dobrovoľné alebo vynútené.